钦定古今图书集成/明伦汇编/氏族典/第379卷 > 《凌迪知万姓统谱》 > 项愫
## 钦定古今图书集成/明伦汇编/氏族典/第379卷 > 《凌迪知万姓统谱》 > 项愫

按《奉化县志》：“愫字思诚，景泰辛未进士，授湖广道御
史，巡按四川。时筠连等处蛮叛，民因饥大肆剽掠，愫
与布按督大兵同往，而身率轻骑三百人，亲诣筠州。
贼闻巡按猝至，皆惊怖稽首听命。又至连州，见贼有
疑叛意，遂合大兵同进，而亲督兵大战败之。遂反兵
筠州，宣布朝廷威德，皆忻然率服，传檄而定，复命于”
朝，数日卒。子颖。